[{"text_idx": "#000000", "text": "Mae llawer o'n cyrsiau peirianneg yn cael eu cydnabod gan gyrff proffesiynol ac mae ganddynt achrediadau fel marciwr ar gyfer ansawdd yr addysgu, ac i sicrhau bod safonau proffesiynol yn cael eu bodloni."}, {"text_idx": "#000001", "text": "Mae'r Cyngor Peirianneg yn rhoi trwyddedau i sefydliadau peirianneg proffesiynol, gan ganiata\u0301u iddynt asesu ymgeiswyr i'w cynnwys ar y gofrestr genedlaethol o beirianwyr a thechnegwyr proffesiynol."}, {"text_idx": "#000002", "text": "Y cam cyntaf tuag at gofrestru'n broffesiynol gyda'r Cyngor Peirianneg fel EngTech, IEng, CEng neu ICTTech yw aelodaeth o sefydliad peirianneg proffesiynol trwyddedig."}, {"text_idx": "#000003", "text": "Bydd sefydliad yn gweithredu fel y corff dyfarnu ar gyfer cofrestriadau proffesiynol. Bydd y sefydliad hwn yn dibynnu ar ein dewis faes astudio. Gwiriwch eich dewis faes astudio, ar gyfer achrediadau cysylltiedig."}, {"text_idx": "#000006", "text": "Sefydliad y Peirianwyr Mecanyddol (IMechE) yw'r sefydliad peirianneg proffesiynol sy'n tyfu gyflymaf yn y DU. Mae IMechE yn gweithio gyda chwmni\u0308au blaenllaw, prifysgolion a melinau trafod i greu a rhannu gwybodaeth sy'n rhoi arweiniad i'r llywodraeth, busnesau a'r cyhoedd ar bob agwedd ar beirianneg fecanyddol."}, {"text_idx": "#000007", "text": "Mae'r Sefydliad Peirianneg a Thechnoleg (IET) yn sefydliad proffesiynol sy'n arwain y byd sy'n rhannu ac yn hyrwyddo gwybodaeth i hyrwyddo gwyddoniaeth. peirianneg a thechnoleg ar draws y byd. Mae'r IET yn cynghori'r Senedd ac asiantaethau eraill yn rheolaidd ar faterion peirianneg sydd o ddiddordeb i'r cyhoedd."}, {"text_idx": "#000009", "text": "Mae Cyd-fwrdd y Cymedrolwyr (JBM) yn cwmpasu pedwar corff proffesiynol, sef Sefydliad y Peirianwyr Sifil, Sefydliad y Peirianwyr Strwythurol, Sefydliad Siartredig Priffyrdd a Chludiant, a Sefydliad y Peirianwyr Priffyrdd. Mae'r JBM yn gweithio gyda phrifysgolion a diwydiant, ac yn gwneud argymhellion ar achredu cyrsiau, mae hefyd yn cynrychioli tua 100,000 o beirianwyr proffesiynol mwyaf blaenllaw'r byd."}, {"text_idx": "#000011", "text": "Mae Sefydliad y Peirianwyr Priffyrdd (IHE) yn cael ei redeg gan ac ar gyfer peirianwyr ymarferol a gweithwyr proffesiynol perthynol sydd a\u0302 syniadau ac ymrwymiad i gynaliadwyedd ac uniondeb. Maent yn arwain y maes ar hyfforddiant ar gyfer arwyddion traffig, rheoli datblygu, cyfraith priffyrdd a gweithredu signalau traffig, ac yn cefnogi datblygiad proffesiynol unigolion i gyflawni a chynnal cydnabyddiaeth broffesiynol."}, {"text_idx": "#000013", "text": "Sefydliad y Peirianwyr Sifil (ICE) yw un o brif sefydliadau peirianneg sifil y byd. Mae ICE yn cefnogi peirianwyr sifil a thechnegwyr trwy gydol eu gyrfaoedd, ac mae'n gorff cymhwyso sy'n dyfarnu cymwysterau proffesiynol o safon y diwydiant. Maent hefyd yn gweithredu fel canolfan ar gyfer cyfnewid gwybodaeth arbenigol mewn meysydd sy'n cynnwys seilwaith a'r amgylchedd adeiledig, gan annog arloesedd a rhagoriaeth yn y proffesiwn ledled y byd."}, {"text_idx": "#000014", "text": "Sefydliad y Peirianwyr Strwythurol (IStructE) yw sefydliad aelodaeth mwyaf y byd sy'n ymroddedig i gelf a gwyddoniaeth peirianneg strwythurol. Mae'r Sefydliad yn ffynhonnell a gydnabyddir yn rhyngwladol o arbenigedd a gwybodaeth am yr holl faterion sy'n ymwneud a\u0302 pheirianneg strwythurol a diogelwch y cyhoedd o fewn yr amgylchedd adeiledig. Gwaith craidd y Sefydliad yw cefnogi ac amddiffyn y proffesiwn peirianneg strwythurol trwy gynnal safonau proffesiynol a gweithredu fel llais rhyngwladol ar ran peirianwyr strwythurol."}, {"text_idx": "#000017", "text": "Ni yw darparwr mwyaf cyrsiau adeiladu ac eiddo a achredwyd gan ddiwydiant yng Nghymru. Mae ein dau gwrs gradd israddedig wedi\u2019u hachredu gan Sefydliad Brenhinol y Syrfewyr Siartredig (RICS) \u2013 y corff proffesiynol mwyaf blaenllaw yn y byd ym meysydd tir, eiddo, adeiladu a materion amgylcheddol cysylltiedig. Mae RICS yn darparu cyngor diduedd, awdurdodol ar faterion allweddol i fusnes, cymdeithas a llywodraeth. Cwblhau un o\u2019n graddau yn llwyddiannus yw\u2019r cam cyntaf tuag at ennill aelodaeth broffesiynol RICS a dod yn Syrfe\u0308wr Siartredig."}]